KIRJALLINEN KYSYMYS E-0342/02 esittäjä(t): Pierre Jonckheer (Verts/ALE) komissiolle. Tuet ja hiiliavolouhokset Alto Carriónin alueella, Palenciassa (Espanja).



Virallinen lehti nro 205 E , 29/08/2002 s. 0122 - 0123



KIRJALLINEN KYSYMYS E-0342/02 esittäjä(t): Pierre Jonckheer (Verts/ALE) komissiolle (12. helmikuuta 2002) Aihe: Tuet ja hiiliavolouhokset Alto Carriónin alueella, Palenciassa (Espanja) Viittaan kysymykseen E-2270/01(1) [Hiiliavolouhos Palencian pohjoisosassa (Alto Carriónin alue, Espanja)]. Pyydän komissiota vastaamaan seuraaviin kysymyksiin: - Miten paljon Espanjan valtio on käyttänyt yhteisön varoja hiilialan tukemiseen? - Minkä nojalla varoja on myönnetty? - Kenen kautta niitä on välitetty? - Onko hiiliavoluohoksista Alto Carriónin alueella vastaava yritys Unión Minera del Norte S. A. (Uminsa) saanut yhteisön rahoitusta tai valtiontukea? - Viimeksi mainitussa tapauksessa, minkä nojalla, missä yhteydessä ja miten paljon? (1) EYVL C 115 E, 16.5.2002, s. 48. Loyola de Palacion komission puolesta antama vastaus (27. maaliskuuta 2002) Komissio on hyväksynyt EHTY:n perustamissopimuksen 56 artiklan nojalla avustusten myöntämisen kaivostyöntekijöiden ammatilliseen uudelleenkoulutukseen seuraavasti: 18 517 miljoonaa euroa vuonna 1998, 11 828 miljoonaa euroa vuonna 1999, 7 220 miljoonaa euroa vuonna 2000 ja 19 165 miljoonaa euroa vuonna 2001. Avustukset on myönnetty Espanjan hiilikaivosteollisuuden uudelleenjärjestelytoimenpiteistä kärsineille kaivostyöntekijöille. Espanjan viranomaiset ovat maksaneet Unión Minera del Norte S. A. nimiselle yritykselle (Uminsa) takaisin 1 851 461 euroa vuonna 1998, 469 000 euroa vuonna 1999, 906 708 euroa vuonna ja 832 500 euroa vuonna 2001 korvauksena avustuksista, jotka yritys on maksanut korvauksina kaivostyöntekijöille. Espanja on niin ikään myöntänyt Uminsalle tukia sen tappioiden kattamiseksi. Komissio on hyväksynyt mainitut tuet vuosiksi 1998, 1999, 2000 ja 2001, jolloin kivihiilisuunnitelma 19982002 on ollut voimassa ja komissio on katsonut sen olevan säännösten mukainen 3. kesäkuuta 1998 tehdyllä päätöksellä 98/637/EHTY(1), 4. toukokuuta 1999 tehdyllä päätöksellä 1999/451/EHTY(2), 13. joulukuuta 2000 tehdyllä päätöksellä 2001/162/EY(3) ja 11. joulukuuta 2001 tehdyllä päätöksellä, jota ei ole vielä julkaistu. Parlamentin jäsenelle ja parlamentin pääsihteeristöön toimitetaan kopio viimeksi mainitusta päätöksestä. Komission Uminsan tapauksessa hyväksymät tuet ovat seuraavat: - päätöksen 3632/93/EHTY(4) 3 artiklan nojalla myönnetty toimintatuki, jonka määrä oli 5 370 miljoonaa pesetaa vuonna 1999, 6 453 miljoonaa pesetaa vuonna 2000 ja 6 786 miljoonaa pesetaa vuonna 2001 - päätöksen 3632/93/EHTY 4 artiklan nojalla myönnetty tuotannon vähentämistuki, jonka määrä oli 600 miljoonaa pesetaa vuonna 2000 - päätöksen 3632/93/EHTY 5 artiklan nojalla myönnetty poikkeuksellisten uudelleenjärjestelykulujen kattamiseen tarkoitettu tuki, jonka määrä oli 2 762 miljoonaa pesetaa vuonna 2000; Espanja on myös myöntänyt tukea uudelleenjärjestelyiden kohteena oleville työntekijöille, mutta Uminsan työntekijöilleen maksamista korvauksista on pyydettävä tarkemmat tiedot Espanjan viranomaisilta. Edellä mainittujen tietojen tarkastelussa on otettava huomioon myös, että Uminsa on muodostettu fuusioimalla useissa eri vaiheissa yhteensä 17 eri yritystä vuosina 19981999 ja että yrityksen koko on muuttunut useasti mainitun ajanjakson aikana. (1) EYVL L 303, 13.11.1998. (2) EYVL L 177, 13.7.1999. (3) EYVL L 58, 28.2.2001. (4) EYVL L 329, 30.12.1993.